राष्ट्रीय प्रीमियर शतरंज प्रतियोगिता के पहले सप्ताहांत के दौरान बिहार के खिलाडियों के लिये चेसबेस सॉफ्टवेयर पर विशेष कार्यशाला आयोजित की जायेगी। यह समाचार देते हुये ऑल बिहार शतरंज संघ के मानद सचिव अरविंद कुमार सिन्हा ने बताया कि दुनियां भर में मशहूर ‘ चेसबेस’ सॉफ्टवेयर , जिसका उपयोग पूर्व में खेली गयी बाजियों को देखने व सीखने, उनमें आयी विभिन्न स्थितियों का विश्लेषण, उस आधार पर अपनी योग्यता एवं सामर्थ्य के आधार पर अपनी खेल पूर्व तैयारी के लिये विश्व के सभी शीर्ष ग्रैण्ड्मास्टर खिलाडी उपयोग करते हैं, इस पर विशेष कार्यशाला शनिवार 4 नवम्बर को दिन में 11 से 12.30 बजे तक लेमन ट्री होटल में आयोजित की जायेगी । कार्यशाला में उस सॉफ्ट्वेयर का ऑपरेशन /संचालन, उपयोगिता एवं उसकी विशेषताओं पर विशद चर्चा होगी । सॉफ्टवेयर के ऑप्रेशन आदि का प्रदर्शन स्क्रीन प्रोजेक्टर पर किया जायेगा ताकि जयादा से ज्यादा बिहार के खिलाडी उसका लाभ पहली बार उठा पायें ।